કોટડાસાંગાણીના રાજપરા નજીકથી ચાર દિવસ પુર્વે ઈજાગ્રસ્ત હાલતમા મળી આવેલ કોળી યુવકનુ મોત નીપજતા ફોરેન્સિક પી.એમ કરાવાયુ છે. તેમના મોતનુ કારણ જાણવા પોલીસે તપાસ હાથ ધરી છે. આ અંગે પ્રાપ્ત વિગતો મુજબ કોટડાસાંગાણી તાલુકાના રાજપરા ગામે રહેતો સાગર સુરેશભાઈ કુમરખાણીયા ઉંમર વર્ષ ૨૪ નામનો યુવક ચાર દિવસ પુર્વે રાજપરા થી ભાડવા રોડ પર પુલ પાસેથી ઈજાગ્રસ્ત હાલતમા મળી આવતા સારવાર અર્થે રાજકોટની સીવીલ હોસ્પિટલે ખસેડાયો હતો. જ્યા તેમનુ સારવાર દરમિયાન મોત નિપજતા પરીવારમા શોકનુ મોજુ ફરી વળ્યુ છે.સાગર બે ભાઈ અને એક બહેનમા સૌથી નાનો હતો. અને તે સેન્ટ્રીંગ કામ કરતો હતો. સાગરના પીતા પણ બે વર્ષ પુર્વે બીમારી સબબ મોતને ભેટ્યા હતા.સાગરના મોતનુ કારણ જાણવા ફોરેન્સિક પીએમ કરવામા આવ્યુ છે.